text: Dieseltank revet op 
  22 oktober 2012 kl. 07.19
  En lastbil fik revet sin dieseltank op og ca. 400 liter dieselolie strømmede ud ved et solo-uheld på Viborg Hovedvej ved DTC nord for Vejle ved 23-tiden.
  Uheldet skete ved vejarbejde ved motorvejsudfletningen, hvor den danske chauffør var uopmærksom og ramte afspærringen, som er lavet med store betonklodser. Ved uheldet blev lastbilens brændstoftank revet op.
  Der skete ingen personskade - og Vejle Brandvæsen sugede de ca. 400 liter dieselolie op. 
  Lastbilen holdt på tværs og oprydningen tog et par timer. I den tid var landevejen spærret.
  